**Oznámenie o vyhlásení výberového konania**

Males, s. r. o. , SNP 16, 965 01 Žiar nad Hronom, zriaďovateľ školy, v súlade s § 4 ods. 1 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov **vyhlasuje výberové konanie na obsadenie miesta riaditeľa školy:**

 **Súkromná obchodná akadémia, SNP 16, 965 01 Žiar nad Hronom**

**Kvalifikačné predpoklady a osobitné kvalifikačné požiadavky** uchádzača na výkon funkcie riaditeľa školy podľa zákona č. 317/2009 Z. z. o pedagogických zamestnancoch a o odborných zamestnancoch a o zmene a doplnení niektorých zákonov a vyhlášky MŠ SR č.437/2009 Z. z., ktorou sa ustanovujú kvalifikačné predpoklady a osobitné kvalifikačné požiadavky pre jednotlivé kategórie pedagogických zamestnancov a odborných zamestnancov:

• vysokoškolské vzdelanie II. stupňa a odbor vzdelania pre uvedený druh školy

• absolvovanie 1. atestácie (1. kvalifikačná skúška alebo jej náhrada) pre príslušnú

 kategóriu a podkategóriu pedagogických zamestnancov

• najmenej 5 rokov pedagogickej praxe

* komunikačné, organizačné a riadiace schopnosti
* ovládanie štátneho jazyka
* má spôsobilosť na právne úkony v plnom rozsahu
* má zdravotnú spôsobilosť na prácu

 **Požadované podklady, ktoré treba pripojiť k prihláške do výberového konania:**

1. žiadosť o zaradenie do výberového konania
2. overené doklady o dosiahnutom stupni vzdelania, vrátane vysvedčenia o štátnych

 skúškach

1. doklad o absolvovaní 1. kvalifikačnej skúšky alebo jej náhrady
2. potvrdenie o odbornej a pedagogickej praxi
3. výpis z registra trestov (nie starší ako tri mesiace)
4. profesijný životopis
5. návrh koncepcie rozvoja školy ( § 4 ods. 1 zákona č. . 596/2003 Z. z.)
6. preukázanie zdravotnej spôsobilosti, telesnej spôsobilosti a duševnej spôsobilosti

 pre výkon funkcie riaditeľa školy – potvrdenie ( podľa § 10 zákona č. 317/2009 Z. z.

 o pedagogických zamestnancoch a o odborných zamestnancoch a o zmene a doplnení niektorých zákonov v znení neskorších predpisov

1. písomný súhlas uchádzača na použitie osobných údajov pre potreby výberového

 konania v súlade s § 11 zákona č. 122/2013 Z. z. o ochrane osobných údajov o

 zmene a doplnení niektorých zákonov

Prihlášku s požadovanými, úradne overenými dokladmi, zasielajte **do 29. 03. 2018 do 15:00 hod.** ( rozhodujúci je dátum a čas doručenia) v obálke s označením „ Výberové konanie OA ZH – NEOTVÁRAŤ“ na adresu: Males, s. r. o. , SNP 16, 965 01 Žiar nad Hronom.

Termín a miesto výberového konania budú oznámené prihláseným uchádzačom, ktorí splnia všetky podmienky zaradenia do výberového konania, najmenej 7 dní pred dňom výberového konania. Vyhlasovateľ výberového konania si vyhradzuje právo nezaradiť do výberového konania uchádzačov, ktorí nespĺňajú požadované podmienky.

Žiar nad Hronom 02. 03. 2018

 Martin Sekera

 konateľ spoločnosti

 Males s. r. o, SNP 16, Žiar nad Hronom

 zriaďovateľ školy